Selfyssingurinn Guðmundur Þórarinsson , eða Gummi Tóta eins og hann er gjarnan kallaður , er atvinnumaður í fótbolta og spilar með sænska liðinu IFK Nörrköping . Auk þess að spila fótbolta hefur hann verið að semja tónlist um nokkurt skeið og söng til dæmis hin vinsæla sumarsmell Sumargleðin með bróður sínum Ingólfi , betur þekktum sem Ingó Veðurguð , á Þjóðhátíð . Nú er komin plata frá kappanum sem nefnist Svart og sykurlaust . „ Platan innheldur góða blöndu af hressum lögum og ballöðum og rólegri tónlist og síðan heiðarlega texta , sem hverfast um alls konar hluti sem ég hef verið að ganga í gegnum ; ást , ástarsorg , erfiða daga og góða , “ segir Gummi þegar blaðamaður forvitnast um plötuna . Er eitthvert lag á plötunni sem þér þykir vænna um en annað ? „ Ég á nú erfitt með að gera upp á milli þeirra , þau eru þarna nokkur sem mér þykir mjög vænt um . En ég ætla samt að nefna lögin Dimmar götur og Kveðjustund , “ segir hann en vill ekki tilgreina ástæðuna . „ Nei , ég vill helst að lögin og textarnir lifi sínu lífi og að þeir sem hlusti geti tengt við lögin á sinn hátt . “ „ Já , við erum ekki hættir að gera lög saman . Og aldrei að vita hvenær við hendum í næsta samstarf . “ En hvernig gengur eiginlega að tvinna saman tónlistarferil og atvinnumennsku í fótbolta ? „ Ég hef mikinn frítíma til að semja tónlist þegar ég er erlendis . Síðan nýti ég tímann þegar ég er heima á Íslandi til að taka upp allan söng , “ svarar hann og bætir við að hann njóti líka góðs af því að vinna með atvinnumönnum í tónlist . Þannig hafi Ásgeir Orri Ásgeirsson pródúserað alla plötuna og Sæþór Kristjánsson séð um hljóðblöndun . „ Ég geri sjaldnast miklar athugasemdir við það sem Ásgeir er gera því vanalega fer hann með lögin á næsta „ level “ . Vinnan hans er alveg á heimsmælikvarða og hann á helling í lögunum . Sömu sögu má segja um Sæþór . Líkt og Ásgeir er hann fagmaður fram í fingurgóma , “ lýsir hann og segir ferlið við gerð plötunnar hafa gengið vel , þótt vitanlega hafi það verið mikil vinna . Spurður í lokin út í samstarfið við bróður hans Ingó , svarar Gummi að það hafi verið ótrúlega skemmtilegt að syngja með honum lagið Sumargleðin eftir Doctor Victor og sjá það fara á flug í kringum Þjóðhátíð . „ Það var ólýsanlega gaman og erfitt að útskýra með orðum hvað það gaf manni mikið . “ Ætlið þið bræðurnir að vinna eitthvað frekar saman ? „ Já , við erum ekki hættir að gera lög saman , “ svarar hann hress . „ Og aldrei að vita hvenær við hendum í næsta samstarf . “